XXIV. AD LAMBERTUM CENOMANENSEM EPISCOPUM.  Fragmentum.  -- (  Anno  891.) [Apud Ivonem,  Decreti  parte X, cap. 186.]
STEPHANUS LAMBERTO episcopo Cenomanensi.
Lecta epistola a sanctitate tua nobis directa, quae hanc feminam, nomine Hildegardam, filios suos interfecisse et septennem poenitentiam egisse fatebatur, valde doluimus. Unde quia mandasti ut viscera pietatis ei praeberemus, volumus et misericorditer mandamus, ut sacris festivitatibus, id est reverendae Nativitatis, et sancti Paschae, atque Pentecostes, et Natalis Apostolorum sacrum corpus et sanguinem Domini nostri Jesu Christi sumere debeat, et diebus vitae suae in monasterio retrusa monachicam vitam regulariter ducat.
(IV)